**ΡΗΜΑ**

1. Εκφράζει μια ενέργεια ή μια κατάσταση
2. Είναι το βασικό στοιχείο της πρότασης
3. Έχει δύο αριθμούς: **ενικό και πληθυντικό**
4. Το ρήμα δεν έχει πτώσεις αλλά **πρόσωπα**: **πρώτο**, **δεύτερο** και **τρίτο** πρόσωπο σε κάθε αριθμό
5. Το κάθε ρήμα αποτελείται από: το **θέμα** και την **κατάληξη** π.χ. αγαπ-άς, γράφ-ετε
6. Με βάση τις καταλήξεις χωρίζουμε τα ρήματα σε δύο **συζυγίες:**

 **α΄συζυγία** (ρήματα που έχουν κατάληξη **–ω**)

**Συζυγίες**

 **β΄συζυγία** (ρήματα πουν έχουν κατάληξη **–ώ**)

Τα ρήματα της β΄συζυγίας διακρίνονται σε:

**Α΄ τάξη** (όσα κλίνονται όπως το αγαπώ, αγαπ**άς**, αγαπ**ά**)

**Β΄συζυγία**

 **Β΄ τάξη** (όσα κλίνονται όπως το αδικώ, αδικ**είς**, αδικ**εί**)

1. Με βάση πάλι την κατάληξη τα ρήματα χωρίζονται σε δύο **φωνές**:

 **ενεργητική** (ρήματα **σε –ω και –ώ**)

**Φωνές**

 **παθητική** (ρήματα **σε –μαι**)

1. Το ρήμα έχει **οκτώ χρόνους: Ενεστώτας, Παρατατικός, Μέλλοντας Εξακολουθητικός, Μέλλοντας Συνοπτικός, Αόριστος, Παρακείμενος, Υπερσυντέλικος, Μέλλοντας Συντελεσμένος**
2. Ανάλογα με τη **χρονική βαθμίδα** οι χρόνοι μπορούν να χωριστούν σε ομάδες ως εξής:

**Παρελθόν (Παρατ., Αόριστος, Υπερσυντέλικος)**

 **Χρονική Βαθμίδα Παρόν (Ενεστώτας, Παρακείμενος)**

 **Μέλλον (Μέλ. Συνοπ., Μέλ. Εξακολ., Μέλ. Συντελ.)**

1. Ως προς το ποιόν της ενέργειας που δηλώνει το ρήμα διακρίνουμε τις εξής κατηγορίες:

 **Εξακολουθητικό (Ενεστ., Παρατ., Μέλ. Εξακολ.)**

**Ποιόν Ενέργειας Συνοπτικό (Αόριστος, Μέλλοντας Συνοπτικός)**

 **Συντελεσμένο (Παρακ., Υπερ., Συντελ. Μέλλοντας)**

1. Ως προς τη σημασία του ρήματος διακρίνουμε τις παρακάτω **διαθέσεις**

 **Ενεργητική** (Το υποκείμενο ενεργεί)

 π.χ. Ο Νίκος τρέχει

  **Παθητική** (Το υποκείμενο παθαίνει κάτι )

 π.χ. Το τζάμι έσπασε από την πέτρα

 **Διαθέσεις Μέση** (Το Υποκ. ενεργεί και η ενέργεια επιστρέφει στο ίδιο)

π.χ. Η Ελένη χτενίζεται

 **Ουδέτερη** (Το Υποκ. βρίσκεται απλώς σε μια κατάσταση)

 π.χ. Ο παππούς κάθεται στην καρέκλα

**ΑΣΚΗΣΕΙΣ**

1. Να βρεις σε ποια φωνή ανήκουν τα ρήματα του κειμένου.

Από τις αρχές της 3ης χιλιετίας π.Χ. ο πληθυσμός στην Κρήτη βαθμιαία **αυξάνεται** \_\_\_\_\_\_\_\_, η γεωργία και η κτηνοτροφία **γίνονται** \_\_\_\_\_\_\_\_πιο συστηματικές και οι κάτοικοι **οργανώνονται** \_\_\_\_\_\_\_\_σε μικρούς οικισμούς. Οι Μινωίτες **έχουν** \_\_\_\_\_\_\_\_επαφή με άλλες περιοχές του Αιγαίου και της Ανατολικής Μεσογείου, με τις οποίες **εμπορεύονται** \_\_\_\_\_\_\_\_διάφορα προϊόντα. **Εξάγουν** \_\_\_\_\_\_\_\_λάδι, κρασί, ξυλεία, λίθινα αγγεία, ίσως υφάσματα και δέρματα. **Εισάγουν** \_\_\_\_\_\_\_\_μέταλλα ή άλλες πρώτες ύλες για την κατασκευή όπλων, εργαλείων και καλλιτεχνημάτων. Έτσι, μερικοί οικισμοί **αποκτούν** \_\_\_\_\_\_\_\_σιγά σιγά μεγαλύτερη έκταση και πλούτο από τους άλλους. Αυτή η εξέλιξη **οδηγεί** \_\_\_\_\_\_\_\_, γύρω στο 2000 π.Χ., στη μεγαλύτερη αλλαγή στην ιστορία του μινωικού πολιτισμού με την εμφάνιση των πρώτων ανακτόρων. Γύρω τους **αναπτύσσονται** \_\_\_\_\_\_\_\_μεγάλοι οικισμοί που μπορούν να χαρακτηριστούν πόλεις.

 Πηγή: Βιβλίο Ιστορίας Α' Γυμνασίου.

1. Να βρεις σε ποια συζυγία ανήκουν τα ρήματα του κειμένου.

Τώρα ο κινηματόγραφος άρχισε να **γεμίζει**. **\_\_\_\_\_\_\_\_** Άντρες, γυναίκες και παιδιά **όρμαγαν** **\_\_\_\_\_\_\_\_** βιαστικοί και **έτρεχαν** **\_\_\_\_\_\_\_\_** ποιος **να** **κάτσει** **\_\_\_\_\_\_\_\_** στην καρέκλα που **διάλεξε** **\_\_\_\_\_\_\_\_** και **φώναζε** **\_\_\_\_\_\_\_\_** και τους δικούς του να κάτσουν δίπλα, ο πασατεμπάς **διαλαλούσε** **\_\_\_\_\_\_\_\_** τον πασατέμπο του: «Εδώ ο ζεστός κι ο φρέσκος», ο κύριος τελώνης **φώναξε** **\_\_\_\_\_\_\_\_** «Δυο τσιτσιμπίρες, **παρακαλώ**» **\_\_\_\_\_\_\_\_**, γινόταν οχλοβοή κι από το γραμμόφωνο **ακουγόταν** **\_\_\_\_\_\_\_\_** δυνατά το τραγούδι....

 Πηγή: Ντίνος Δημόπουλος, O Σαρλό και το αθάνατο νερό (διασκευή)

1. **Να βρεις σε ποια χρονική βαθμίδα ανήκουν τα παρακάτω ρήματα**(**παρόν, παρελθόν, μέλλον**)

|  |  |
| --- | --- |
| **Ρήμα** | **Χρονική βαθμίδα** |
| τρέχω |  |
| έχω τρομάξει |  |
| θα γελάσω |  |
| είχα βάψει |  |
| μιλούσα |  |
| θα έχω ζυμώσει |  |
| χάρηκα |  |
| θα ακούω |  |
| τρέχω |  |
| έχω τρομάξει |  |

1. **Να βρεις το ποιόν ενέργειας των παρακάτω ρημάτων
(εξακολουθητικό, συνοπτικό-στιγμιαίο, συντελεσμένο)**

|  |  |
| --- | --- |
| **Ρήμα** | **Ποιόν ενέργειας** |
| έχω ακουστεί |  |
| ντρέπομαι |  |
| θα χτενιστώ |  |
| βαφόμουν |  |
| θα έχω δανειστεί |  |
| είχα τηλεφωνηθεί |  |
| θα ντύνομαι |  |
| πλύθηκα |  |
| έχω ακουστεί |  |
| ντρέπομαι |  |

Πηγή: <https://blogs.sch.gr/4gymevos/2020/04/05/a2-a3-theoria-kai-askiseis-gia-to-rima-enotita-5/>